RockStation - 2016. 3. hét
Animált mészárlás az új Megadeth-videóban
Pénteken jelent meg a Megadeth legújabb Dystopia című nagylemeze. Dave Mustaine orrba szájba dicséri, új a felállás is /Kiko Loureiro gitáros (Angra) és Chris Adler (Lamb Of God) csatlakozott a két Dave-hez/ és most egy új animációs videó is érkezett a címadó dalhoz, melyben a zenekar kabalafigurája Vic Rattlehead mészárolgat kedvére. Fentebb meg is nézhető az arcletépős videó.
E hét szerdán kezdte meg a nebraskai Omahában búcsúturnéját a Black Sabbath. A turnén egy limitált kiadású minialbumot is belehet szerezni The End címmel, melyen a 13 című utolsó lemezről lemaradt 4 dal mellett 4 koncertfelvétel is hallható. Csak idő kérdése volt mikor tolja fel valaki a legnagyobb videómegosztóra. Alább itt van mind a négy (gyorsan meghallgatni mert lehet hamar levetetik), annyit spoilerezünk, hogy nagyon is rendben vannak.
The Toy Dolls koncert áprilisban a hajón
2016. január 23. - csubeszshuriken
A lassan negyven éve létező és körülbelül negyvenszer feloszlatott, majd újra egyesített punk klasszikus, az az a The Toy Dolls április 29. - én koncertet ad az A38 hajón. A furfangos kreténkedés legszínesebb nagymesterei tíz év után térnek vissza újra hazánkba, hogy a háromakkordos humoreszkjeiket eljátszhassák az általuk mindenféle jelmezekkel tartkított színpaddeszkákon. Hogy most is búcsúkoncert volna, arról nincsen szó, de ha lenne is, sem vennénk komolyan, mint más egyebet sem ami velük kapcsolatos. Őket ugyanis nem lehet. Egyik kedvencünket Nellie az elefánt történetét, pedig csak úgy itt felejtenénk kedvcsinálónak, a hajtás után...
Újjáalakult az At The Drive In, lesz turné, meg új zene is
Az At The Drive In még 2001-ben adta be a kulcsot egy évvel azután, hogy megjelent legsikeresebb albumuk a Relationship of Command. A tagok a The Mars Volta és Sparta soraiban folytatták tovább. 2012-ben egy turnéra már összeálltak, de aztán nagy lett a csönd, Omar Rodríguez-Lopez gitáros és Cedric Bixler-Zavalla énekes meg összehozták az Antemasque nevű formációt, mely a jelenleg infók szerint új lemezt készít. Ennek fényében totál meglepetés, hogy az At The Drive In tegnap bejelentette, hogy hivatalosan is újjáalakult és a bejelentett turné mellett új zenéket is kiad (lentebb egy részletet is tudunk mutatni egy új dalból), hogy pontosan milyen formában az viszont még nem tiszta. A turnénak április 5-én bécsi állomása is lesz, melyről ITT lesznek infók.
Angerseed - Lemezmegjelenés, lemezbemutató és boxok
Vasárnap jelenik meg az Angerseed első nagylemeze The Proclamation címmel a Death By Metal Vol. 2. Fesztiválon a Nail Records gondozásában. Az Angerseed 16 órától játszik a Nagyteremben, ez a fellépés tehát lemezbemutató is lesz egyben. Az anyagot a helyszínen természetesen meg is lehet venni, de különféle boxokban meg is lehet rendelni a zenekar elérhetőségein!
Take Me To Heaven - Itt egy új Filter-dal
A Richard Patrick nevével fémjelzett Filter utoljára 2013-ban jelentkezett nagylemezzel The Sun Comes Out Tonight címmel. A rajongóknak biztosan nagy öröm, hogy április 8-án érkezik a folytatás a Wind-Up Records gondozásában Crazy Eyes címmel. A lemezről alább már ízelítővel is tudunk szolgálni, hiszen egy új dal Take Me To Heaven címmel meg is hallgatható.